
Előterjesztés
Tárgy: Az önkormányzat 2026. évi költségvetéséről szóló 1/2026.(II.12.) önkormányzati rendelet módosítása
Tisztelt Képviselő-testület!
Az önkormányzat a 2026. évi költségvetését a 1 /2025. (II.12.) számú rendeletével hagyta jóvá.

A jóváhagyott rendelet szerint információt szolgáltatott az államháztartás mérlegrendszerébe.

Az önkormányzat a 1 /2026. (II.12.) számú rendeletével 608 779 702 forint kiadási, 464 371 250 forint bevételi főösszeggel, és 144 408 452 forint költségvetési hiánnyal hagyta jóvá. A költségvetési belső finanszírozására szolgáló finanszírozási bevételeket az alábbi előirányzattal hagyta jóvá:

Előző évek költségvetési maradványának igénybevétele

· működési célra:
  21 798 759 forint,

· felhalmozási célra:
  32 609 693 forint.


A most beterjesztett költségvetési rendeletmódosítás, 1 972 232 forint bevételi és kiadási előirányzat csökkenést eredményezett.
Bevételi előirányzat biztosítása
· B112. Önkormányzatok egyes közneveléssel kapcsolatos feladatainak támogatása bevételi előirányzat 259 000 forint előirányzattal emelkedett. A 2026.július 1. napján hatályba lépett 96/2026. (VI.25.) Korm. rendelet a 2026. évi tanárbéremelésről és az ahhoz nyújtott központi költségvetési támogatásról szóló 435/2025. (XII.23.) Korm.rendelet 2.§ (1) bekezdésében meghatározott, intézményi szinten átlagosan 10 %-os illetményemelésen felül 2026. január 1-jei hatállyal – visszamenőleges alkalmazással – további 0,4 százalékpontos mértékű illetményemelést ír elő. Ennek kifizetésére kapott többlet forrást az önkormányzat.
· A Magyar Államkincstár a 2026. 06. havi nettó finanszírozás keretén belül vonta el önkormányzatunktól a HIPA többlet miatt befizetendő összeget, mely 1.378.595,- Ft. Ezzel az összeggel csökkentette az adott hónapban járó állami támogatás összegét. A támogatási összegeknek megfelelően bevételi előirányzat biztosítása szükséges, így került megemelésre a közhatalmi bevételek előirányzata, valamint a kiadási oldalon   az Egyéb működési célú kiadások fősora 1.378.595,- Ft összegben.
· A 2026. évi Országgyűlési választás elszámolása megtörtént, az önkormányzat a választásra biztosított forrást nem használta fel teljes mértékben, így visszafizetési kötelezettsége keletkezett. A Polgármesteri Hivatal költségvetésében az előirányzat csökkentésre került 375 789 Ft-tal.
· A 2026. évi költségvetés tervezéskor igyekeztünk a lehető legnagyobb pontossággal megtervezni a pénzmaradvány értékét, mely az elfogadott költségvetés alapján lekönyvelésre került. A 2025. évi zárszámadás jóváhagyásával vált ismertté a pontos összeg, mely a tervezetthez képest a Polgármesteri Hivatal és az Óvoda és Mini bölcsőde esetében túlteljesült 580 301,- Ft-tal. Az Önkormányzat esetében csökkentenünk kellett az eredetileg tervezett összeget 3 814 339,- Ft-tal. Ezen összegnek megfelelően a bevételi előirányzat csökkent 3 234 038,- Ft összegben.

Tájékoztatás a kiadási előirányzatok biztosításáról:

· A tartalék keret terhére a következő kiadások kerültek be az önkormányzat költségvetésébe. 
· Orvosi rendelő fűtéskorszerűsítésére 3 506 740 Ft

· Polgármester jutalma kifizetésére 3 393 616 Ft

· Sportcsarnok oldal ajtóinak cseréjére 791 591 Ft

· 2025. évi elszámolás a Paksi Kistérségi Központtal 1 368 306 Ft
· Az Önkormányzat maradványa csökkent a tartalék terhére 3 814 339 Ft

· Járdafelújítás a Rákóczi és a Kossuth utcában  5 043 031 Ft
Az általános tartalék előirányzata – működési - 17 917 623 Ft-tal csökkent. 
A költségvetési rendelet 1., 5., 6., 13., 17., 21.,       számú mellékleteit érintette ezen rendelet módosítás.
Előzetes hatásvizsgálat:

1. A módosítás valamennyi jelentősnek ítélt hatása, különösen:
a) A módosítás társadalmi, gazdasági, költségvetési hatása:
 A település 2026. évi költségvetési rendeletének módosításával, a jogszabályi kötelezettségeknek eleget téve, a 2026. január 1-től 2026. szeptember 07-ig terjedő időszakra vonatkozóan a változások átvezetése történik meg. 
b) A módosításnak környezeti és egészségügyi következményei: nincsenek. 

c) A módosításnak adminisztratív terheket befolyásoló hatása: nincs 

2. A jogszabály megalkotásának szükségessége, a jogalkotás várható következménye: 
A rendelet módosítására az 1. a) pontban foglaltakon felül a jogalkotásról szóló törvényben előírt kötelezettség miatt van szükség, ennek hiányában mulasztásos törvénysértést követne el az önkormányzat. 

3. A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak. 
A napirendet a pénzügyi és a szociális bizottság is tárgyalta.
Kérem a Tisztelt Képviselő-testületet, hogy a költségvetési rendelet módosítására vonatkozó rendelet-tervezetet vitassa meg, majd döntsön a módosításról.

Tengelic, 2026. szeptember 8.
                                                                        Gáncs István sk.

                                                                         polgármester

